تورکیه‌نین خاریجی ایشلر ناظری مولود چاووش اوغلو اؤزل تلویزیون کانالینا موصاحیبه وئردی.
چاووش اوغلو بوتون دونیا رفرندوما قارشی اولدوغو حالدا عراق کورد بولگه سل رهبرلیگی‌نین لیدئری بارزانی‌نین رفرندومون کئچیریلمه‌سیندکی اینادی‌نین اساسیندا رهبر اولما آرزوسونون دوردوغونو بیل‌دیره‌رک:"بارزانی وظیفه‌سینی قوروماق اوچون کوردلرین گله‌جگینی تهلوکه‌یه آتدی" دئدی.
ناظیر:"عراق‌دان گله‌جک طلب‌لری دیرلن‌دیره‌رک هر نوع دستکی وئرجییک". دئیه‌رک بیرگه عملیات‌لار دا داخیل اولماقلا، هر شئیین ماسادا قویولدوغونو قئید ائتدی.
چاووش اوغلو "تورکیه‌یه و ایرانا قونشو اولان بو بؤلگه‌نین گلجیینی ریسکه آتان مسئله‌لرده بولگه سل اؤلکه‌لری ایله امکداش‌لیق ائتمییمیز نورمال‌دیر. بیز عراق-ین یانلیش سیاست‌لرینه قاتیلمادیغیمیزی هر زامان آچیق شکیلده سؤیلییریک. اوکتبرین 4- ده جناب پرزیدنتله بیرلیکده ایرانین پایتاختی تهرانا گئدجییک. هامیمیزی تهدید ائدن تهلوکه یاراندیغی تقدیرده امکداش‌لیق ائتمه‌میز طبیعی‌دیر، هئچ کیم بونا بیر شئی دئیه بیلمز" شکلینده دانیشدی.
ناظیر احتیاج حالیندا بیرگه مانورلارین واجیب اولدوغونو ایفاده ائده‌رک:"بیزه عراق-دان بیر تهدید، بیر هوجوم اولدوغو زامان پ.کا.کا-نین یئرلشدیگی منطقه‌لرده بیر سیرا عملیات‌لار کئچیردیک. بو اولوسلار آراسی حقوقا اساس‌لانان حاقیمیزدیر. لاکین بیر اؤلکه‌نین اراضی‌سینه حربی قوه‌لریمیزین گیرمه‌سی اوچون او اؤلکه‌دن دعوت گلمه‌لی‌دیر. بورادا بیزیم طرف-موقابیلیمیز بغداددیر" دئدی.
چاووش اوغلو سینجاردا پ.کا.کا-چیلارین کرکوکه گیرمه‌سی ایله باغلی وئریلن سوالا جاواب اولا‌راق تورکیه‌نین بورادا عملیات آپارما حاقی‌نین اولدوغونو بیلدیردی:"تورکمن قارداش‌لاریمیزا قارشی بیر تهدید یارانارسا، بو مسئله‌ده هئچ بیر ترددودوموز اولماز"دئدی.
